OpenLLM-France/wikimedia huggingface dataset:
# Brochwel Ysgithrog

Brochwel Ysgithrog, o Brochwel ap Cyngen, en llatí Brogmaglus, (? – ca 560) va ser un rei de Powys que visqué al segle vi. El malnom Ysgithrog significaria el dels ullals, i tant es podria referir a una dentadura prominent, un casc amb banyes o a un caràcter molt incisiu.
Va ser fill de Cyngen Glodrydd, encara que segurament no el primer (d'acord amb la llei gal·lesa, hauria heretat el tron, i a Cyngen el succeí Pasgen, doncs, el primogènit); i de santa Tudlwystl, filla de Brychan ap Gwyngwen ap Tewdr. Segons les cròniques, Brochwel esposà Arddyn Benasgel, filla del rei Pabo Post Prydain, i tingueren pel cap baix dos fills, el futur rei Cynan Garwyn i sant Tysilio, que fundà l'església de Meifod i donà nom a una illa de l'estret de Menai. Altres autors n'hi afegeixen diversos més: Mawn ap Brochfael (nat ca 551), Iago ap Brochfael (ca 554), Broniarth ap Brochfael i Deuddwr ap Brochfael, aquests dos morts en la batalla de Chester de vora el 613, i Mathew Hen ap Brochfael (El Vell).

## Referències

* ↑ Nash Lord, David. «Brochfael Ysgythrog, King of Powys». A: Early British Kingdoms (en anglès).
* ↑ Blayney, Keith. «Brochfael (Brochwel) Yagythrog (of the Tusks)» (en anglès). [Consulta: 10 desembre 2015].
# Maribel Querol Carrillo

Maribel Querol Carrillo (Barcelona, 1947) és una dissenyadora industrial i gràfica. Realitza els estudis a les escoles Elisava i Eina de Barcelona, ampliant-los a l'École des Arts et Métiers de Mont-real al Canadà. El 1973 obre el seu primer estudi professional amb Josep Lluscà amb qui col·labora en la realització de diferents dissenys. Entre el 1978 i el 1980 és directora artística i responsable de la selecció de productes de l'empresa Blauet. El 1982 crea NORDA, empresa dedicada bàsicament al disseny i producció d'objectes d'oficina, per a la qual dissenya molts dels seus productes que han estat guardonats nacionalment i internacionalment. El 1995 inicia una nova activitat com a dissenyadora de joies. Les seves peces han estat mostrades en nombroses exposicions nacionals i internacionals, d'entre les quals podem destacar el sistema de seients Prolongue (1974) i la sèrie de carteres per a NORDA (1982), de les quals se'n conserven exemplars al Museu del Disseny de Barcelona.
Així mateix, va ser una de les dissenyadores presents a l'exposició Som aquí. Les dones en el disseny 1900-avui, organitzada pel Museu del Disseny de Barcelona el 2023, que recuperava les dissenyadores pioneres dels anys 1960, 1970 i 1980 a Catalunya.

## Referències

* ↑ Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
* ↑ Dones x disseny x dones. Barcelona: Museu del Disseny de Barcelona, 2023. ISBN 9788491565598.
# Riu Khan

El riu Khan o Kan és un riu de la regió de Malwa, a Madhya Pradesh que neix a 22° 36′ N, 75° 55′ E﻿ / ﻿22.600°N,75.917°E﻿ / 22.600; 75.917 a la part nord de les muntanyes Vindhya a uns 12 km de Mhow. Corre en direcció nord per terres fèrtils fins que se li uneix el riu Sarawasti, i llavors agafa direcció nord-est durant uns 30 km després dels quals desaigua al Sipra.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Hidetoshi Satō

Hidetoshi Satō (佐藤 英敏, Utatsu, Motoyoshi, prefectura de Miyagi, 1985) és un compositor japonès.
Principalment responsable de la composició de cançons relacionades amb l'anime, també és conegut per compondre moltes de les cançons originals de l'actor de veu Megumi Hayashibara. La seva cançó més representativa és Zankoku na tenshi no these, també coneguda com The Cruel Angel's Thesis, el tema d'obertura de Neon Genesis Evangelion. Compon amb un mètode únic.
Va compondre el tema d'obertura Plenty of grit per a Slayers Revolution, que va començar el juliol de 2008 i el tema d'obertura Front breaking per a l'anime de televisió Slayers Evolution-R el febrer de 2009.
El maig de 2011, va fer els seus comentaris quan Zankoku na tenshi no these va guanyar el premi d'or JASRAC. Des de llavors, va desaparèixer dels mitjans completament fins al 2020. Per tant, es desconeix la seva activitat del 2010 al 2019.
El març de 2020, va publicar la cançó Two Thumbs Up! pel 30è aniversari de la sèrie Slayers. Va ser la primera cançó nova publicada en 10 anys i 1 mes des de Front breaking.

## Referències

* ↑ «「エヴァ25周年」CD本日発売を記念し鷺巣詩郎、高橋洋子ら作曲家・アーティスト陣よりコメントが到着！» (en japonès). エヴァンゲリオン公式サイト. [Consulta: 3 març 2022].
* ↑ «金賞「残酷な天使のテーゼ」受賞関係者の喜びのコメント» (en japonès). JASRAC. Arxivat de l'original el 26 d’octubre 2016. [Consulta: 3 març 2022].
# Pelegrín d'Atrosillo

Pelegrín d'Atrosillo (? - ?) va ser un cavaller aragonès del llinatge dels Atrosillo. Els seus orígens familiars són desconeguts. Era germà de Gil II d'Atrosillo. Es casà amb Sanxa López d'Albero, filla de Lope d'Albero, el 1218.
Va participar en la Primera revolta nobiliària contra Jaume I d'Aragó. Aquest l'ennoblí i el feu ric-home. Rebé del seu sogre, Lope d'Albero la vila d'Alcorisa, localitat que tingué per l'Orde de Calatrava. Participà en la Conquesta de Mallorca i en la Conquesta de València. El 1252, Jaume I d'Aragó li concedí la ciutat d'Osca i les viles de Ailés, Jaulín i Lagunas.

## Bibliografia

* Gran Enciclopedia Aragonesa: Atrosillo, Pelegrín de Arxivat 2016-03-04 a Wayback Machine. (castellà)
# EBSCOhost

EBSCOhost és una base de dades d'informació científica sobre diversos camps com la medicina, la física, l'educació, l'economia i la comunicació, entre d'altres. EBSCO Publishing n'és la companyia propietària i també subsidiària d'EBSCO Industries.
Aquesta base de dades i el seu sistema de cerca funcionen a partir d'una aplicació informàtica que ens dona accés a textos complets, resums d'articles de revistes científiques i altres tipus de publicacions. Tots aquests documents s'actualitzen periòdicament.
A través d'EBSCO host podem accedir a diverses bases de dades d'universitats, escoles, biblioteques, facultats, organismes de govern, corporacions i també institucions mèdiques, tant públiques com privades.
La base de dades EBSCO host, compta amb diversos cercadors.

## Communication Source

Aquest recurs inclou moltes fonts úniques no disponibles a altres bases de dades. Va sorgir a partir de la fusió entre Communication and Mass Media Complete i Communication Abstracts, que eren dues bases de dades també d'EBSCO i d'alta qualitat.
En l'àmbit de la comunicació és precisament el recurs més complet per a la investigació.
Communication Source inclou publicacions periòdiques actives, títols principals i títols de text complet exclusius. És una eina de treball molt útil per a investigadors, ja que ajuda a recuperar els registres més rellevants de la base de dades.

## Referències

* ↑ «"Support" EBSCO host». [Consulta: 19 novembre 2017].
# Bujurquina tambopatae

Bujurquina tambopatae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,2 cm de longitud total.

## Distribució geogràfica

Es troba a Sud-amèrica: conca del riu Amazones.

## Referències

* ↑ Kullander, S. O. 1986. Cichlid fishes of the Amazon River drainage of Peru. Swedish Museum of Natural History. Cichlids Amazon: 1-431, Pls. 1-38.
* ↑ BioLib (anglès)
* 1 2 «Bujurquina tambopatae» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Glencoe (Escòcia)

Glencoe o Glencoe Village (en gaèlic: Gleanna Comhann) és el principal assentament de Glen Coe, Lochaber, als Highlands escocesos. Es troba a l'extrem nord-occidental de la vall, al costat de la riba esquerra del riu Coe en el lloc en el qual desemboca al Loch Leven (un braç del Loch Linnhe). El nom Glencoe Village és recent (ha aparegut als senyals de tràfic en els últims 20 anys), no obstant això, l'assentament és bastant antic i es troba prop del lloc en el qual, per ordre del rei Guillem III els Campbell van massacrar 38 membres dels McDonall (1692). La població es troba en una zona del glen anomenada Carnoch.
A Glencoe Village hi ha una petita botiga, església, museu històric, oficina de correus i el centre de rescat de muntanya de Glen Coe, diverses cases d'hostes i una escola primària. Hi ha un petit hospital sense servei d'urgències (el de Fort William és el més proper) que es troba al final del poble, sobre un pont de pedra.
Hi ha diversos establiments de hostaleria, com el restaurant Carnoch i Clachaig Inn. També al poble, però al costat de la carretera A82, es troba el 'Centre de Visitants de Glencoe', gestionat pel National Trust for Scotland. Aquest modern centre (construït l'any 2002) disposa de cafeteria, botiga i oficina d'informació.
La localitat es troba al comtat d'Argyll, a la part d'Argyll que en l'actualitat pertany a la regió de les Terres Altes (Highlands).
La població està envoltada per un paisatge espectacular i és del gust de muntanyencs i escaladors. Ha aparegut en nombroses pel·lícules, entre les quals destaquen Harry Potter i el Presoner de Azkabán, com el lloc on viu Hagrid.
En la biografia fictícia de James Bond, que Ian Fleming va incloure en Només es viu dues vegades, s'esmenta que "era fill d'un escocès, Andrew Bond de Glencoe".

## Referències

* ↑ «Ainmean-Àite na h-Alba - A82 place-name list». Arxivat de l'original el 2015-09-24. [Consulta: 11 setembre 2015].
* ↑ «Extract from Scottish Natural Heritage Commissioned Report No.374». Arxivat de l'original el 14 de desembre 2014. [Consulta: 14 Dec 2014].
Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Maribel Zamora Gómez

Maribel Zamora Gómez (Viladecans, 1977) és una exjugadora, entrenadora, àrbitre i directiva de voleibol catalana.
Va començar a jugar a voleibol el 1989 al CV Joventut Viladecans i el 1992 va anar al CV Sant Boi, es va treure el nivell I d'entrenador i poc després va entrar a la junta directiva d'aquest club. Durant cinc anys va dirigir la seva escola esportiva i va adquirir el nivell II d'entrenador i el nivell Territorial A d'àrbitre. El 1998 va fer d'entrenadora-jugadora al Ciutat de Viladecans, i va arribar a la vicepresidència. El 2002 es va treure el títol nacional d'àrbitre i es va dedicar a l'arbitratge fins que el 2004 va formar part d'una candidatura de canvi a la Federació Catalana de Voleibol (FCVb). El canvi no va arribar, però quatre anys més tard s'hi va tornar a presentar encapçalant la candidatura després de rescindir la seva llicència de jugadora amb el CV Viladecans i la seva llicència d'àrbitre amb la FCVb i la RFEVB per incompatibilitat. El 2008 va guanyar les eleccions. Durant el seu mandat, la màxima prioritat ha estat la promoció del voleibol, l'impuls del vòlei platja i l'increment del nombre d'àrbitres i entrenadors. També és secretària del Consell Directiu de la Unió de Federacions Esportives de Catalunya, així com presidenta de la Comissión Mujer y Deporte de la Federació Espanyola.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Rock & Pop

Rock & Pop és una emissora de ràdio xilena ubicada al 94.1 MHz del dial FM a Santiago de Xile, dirigida a joves i adolescents. Va començar a emetre l'1 de desembre de 1992 i és propietat d'Ibero Americana Radio Chile.

## Freqüències

* 94.1 MHz (Santiago de Xile)
* 93.9 MHz (Iquique)
* 96.3 MHz (La Serena/Coquimbo)
* 93.1 MHz (Gran Concepción)
* 93.5 MHz (Temuco)

## Referències

* ↑ Manzur H., Leyla (Dimarts, 4 de desembre de 2012). «20 años de Rock & Pop: 2 décadas que sonaron fuerte». Guioteca.com - EL Mercurio On-Line. Consultat el 28 de novembre de 2014.
* ↑ Ibero Americana Radio Chile. Rock & Pop Arxivat 2014-01-10 a Wayback Machine. (castellà),

## Enllaços externs

* Rock & Pop - Lloc web oficial
# Hidilyn Diaz

Hidilyn Francisco Diaz (Zamboanga City, 20 de febrer de 1991) és una halteròfila i militar filipina. Tot i que va començar les competicions olímpiques el 2008 no es va revelar fins al 2016 quan va assolir una medalla d'argent als Jocs Olímpics d'estiu de Rio de Janeiro.
El 26 de juliol del 2021 guanyà la medalla d'or a la categoria d'halterofília femenina de 55kg als Jocs Olímpics d'Estiu de 2020, que tingueren lloc el 2021 per culpa de la pandèmia de COVID-19, a Tòquio, tot establint un nou rècord per a la seva categoria aixecant un total de 224kg. És actualment l'única esportista de les Filipines que hagi obtingut una medalla d'or als Jocs Olímpics.

## Palmarès internacional

Campionats internacionals :
| Any | Indret | Medalla | Categoria |
| Jocs Olímpics d'Estiu de 2016 | Rio de Janeiro ( Brasil) | 2 | 53kg |
| Jocs Asiàtics de 2018 | Jakarta ( Indonèsia) | 1 | 53kg |
| Jocs Olímpics d'Estiu de 2020 (2021) | Tòquio ( Japó) | 1 | 55kg |
# Partizan

«Partizan» té aquests significats:
* Fudbalski Klub Partizan, conegut com a Partizan, club de futbol de Belgrad, Sèrbia
* Partizan (Ussuriïski), poble del krai de Primórie, a Rússia
* Partizan (Partizanski), poble del krai de Primórie, a Rússia
* Partizan (Sakhà), poble de la República de Sakhà, a Rússia
* Partizan (Tula), poble de l'óblast de Tula, a Rússia
# EA UK

EA UK és una empresa desenvolupadora de videojocs ubicada a Guildford (Surrey) en el qual és part d'Electronic Arts.

## Llista de videojocs

* Burnout Legends
* Burnout Dominator
* Catwoman
* Cricket 2005
* Harry Potter and the Goblet of Fire
* Harry Potter and the Order of the Phoenix
* Harry Potter and the Prisoner of Azkaban

## Enllaços externs

* Llista de videojocs d'EA UK Arxivat 2007-03-28 a Wayback Machine. a IGN Entertainment (anglès)
# Granja Royal

La Granja Royal és una obra amb elements modernistes i noucentistes d'Arbúcies (Selva) inclosa a l'Inventari del Patrimoni Arquitectònic de Catalunya.

## Descripció

Casa de dues plantes i golfes, entre mitgeres, situada al carrer principal del poble. Totes les obertures són amb arc rebaixat i impostes esglaonades. A la planta baixa, n'hi ha un total de tres, la porta, més ampla, i dues finestres estretes que fan d'aparador. Al primer pis, hi ha un balcó i una finestra, i al segon són tres finestres.
De la façana, destaquen els esgrafiats de colors amb motius vegetals que decoren els arcs de les finestres, així com els elements decoratius de ceràmica a la planta baixa, formant un arrambador, on es combinen peces de dos colors, verd i groc. És ceràmica vidriada que prové de la Bisbal. Hi ha també, en aquesta planta baixa, tres línies ondulades i esgrafiades, per damunt de l'arrambador, que decoren la façana. D'estil modernista també són els elements en ferro forjat. El balcó del primer pis està molt treballat i les petites baranes de les finestres també presenten aquest tipus de decoració. Són rellevants, però, les reixes que tapen les dues finestres de la planta baixa, amb decoració floral.
L'interior de l'edifici està totalment reformat. La planta baixa és una òptica i els pisos superiors són habitatges.

## Història

L'antic nom de l'edifici és Can Valero, però posteriorment es va començar a dir Granja Royal pels antics propietaris. Eren la família Sala de Barcelona, uns empresaris propietaris dels establiments Sala de la capital: la Granja Royal del carrer de Pelai i, a la Rambla, el Canaletes, el Baviera o el Moka, entre d'altres. La senyora Sala era filla d'Arbúcies, Anita Solé.
L'actual propietari, quan va comprar l'edifici va haver-lo de reformar completament, sense deixar cap element original en el seu interior, ja que es trobava en molt mal estat, fins i tot amb parts del sotre caigudes. Només se'n conserva la façana.
Les rajoles originals que decoren la façana van ser obra de l'arquitecte Rafael Masó i fetes a Can Coromina, a la fàbrica “La Gavarra” de la Bisbal d'Empordà.

## Referències

* 1 2 3 4 5 6 «Granja Royal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Perlita volcànica

La perlita volcànica és un vidre volcànic amorf que té un contingut d'humitat relativament alt. Típicament es forma per hidratació de l'obsidiana. Es troba de manera natural i té la propietat poc comuna d'expandir-se molt quan se l'escalfa. Després de ser processada té un pes molt lleuger per unitat de volum i d'aquí en deriven gran part dels seus usos industrials.

## Propietats

Quan arriba a temperatures d'entre 850 i 900 °C, la perlita es fa més tova. L'aigua atrapada en l'estructura del material s'evapora i escapa, i això fa expandir el material de 7 a 16 vegades el seu volum original. El material resultant és blanc brillant amb una densitat d'uns 30 a 150 kg/m³.

## Usos

En la construcció i manufactures, per exemple, per fer morters i aïllaments tèrmics, i en horticultura per a fer esmenes de sòls, formar substrats (per evitar compactacions), i en hidroponia. La perlita també és un bon filtre. També es fa servir per fer explosius.

## Anàlisi

* 70-75% diòxid de silici: SiO₂
* 12-15% òxid d'alumini: Al₂O₃
* 3-4% òxid de sodi: Na₂O
* 3-5% òxid de potassi: K₂O
* 0.5-2% òxid de ferro: Fe₂O₃
* 0.2-0,7% òxid de magnesi: MgO
* 0.5-1,5% òxid de calci: CaO
* 3-5% pèrdues en la ignició

## Referències

* ↑ Emulsion explosive composition containing expanded perlite United States Patent 4940497

## Enllaços externs

* The Perlite Institute
* Mineral Information Institute - perlite Arxivat 2005-08-08 a Wayback Machine.
* Perlite in Turkey World %68 Deposits in Turkey Arxivat 2011-02-09 a Wayback Machine.
# Resolució 726 del Consell de Seguretat de les Nacions Unides

La Resolució 726 del Consell de Seguretat de les Nacions Unides, adoptada per unanimitat el 6 de gener de 1992 després de reafirmar les resolucions 607 (1988), 608 (1988), 636 (1989), 641 (1989) i 694 (1991) i coneixenent la deportació de dotze palestins per part d'Israel als territoris ocupats, el Consell va condemnar les deportacions que violaven el Quart Conveni de Ginebra referits a la protecció dels civils en temps de guerra.
La resolució va lamentar l'acció i va reiterar que Israel s'hauria d'abstenir de deportar més palestins i garantir el retorn segur i immediat dels deportats. Israel no va complir amb la resolució i va continuar la deportació de palestins sospitosos d'estar involucrats en activitats terroristes als països àrabs veïns.

## Referències

* ↑ Payne, Richard J. The clash with distant cultures: values, interests, and force in American foreign policy. SUNY Press, 1995, p. 152. ISBN 978-0-7914-2648-7.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)
* Primera Intifada

## Enllaços externs

* PDF Text de la Resolució a UN.org
# Hollister (Missouri)

Hollister és una població dels Estats Units a l'estat de Missouri. Segons el cens del 2000 tenia 3.867 habitants.

## Demografia

Segons el cens del 2000, Hollister tenia 3.867 habitants, 1.682 habitatges, i 1.005 famílies. La densitat de població era de 401,4 habitants per km².
Dels 1.682 habitatges en un 27,1% hi vivien nens de menys de 18 anys, en un 42,5% hi vivien parelles casades, en un 13,2% dones solteres, i en un 40,2% no eren unitats familiars. En el 31,8% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,79.
Per edats la població es repartia de la següent manera: un 22,6% tenia menys de 18 anys, un 12,5% entre 18 i 24, un 29,1% entre 25 i 44, un 19,4% de 45 a 60 i un 16,3% 65 anys o més.
L'edat mediana era de 35 anys. Per cada 100 dones de 18 o més anys hi havia 82,4 homes.
La renda mediana per habitatge era de 24.535 $ i la renda mediana per família de 30.433 $. Els homes tenien una renda mediana de 20.748 $ mentre que les dones 18.274 $. La renda per capita de la població era de 12.716 $. Entorn del 10,6% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hollister». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hollister». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].